約翰·施巴提恩·巴哈

約翰·施巴提恩·巴哈，又譯作巴赫，係德國作曲家，係巴洛克時期音樂嘅代表作曲家之一，亦係最偉大嘅音樂家，同時亦都係歐洲最多音作品嘅音樂家之一。

巴哈寫賦格曲嘅技藝首屈一指，情理交融，後來嘅莫札特、貝多芬都曾經向佢嘅作品學嘢。

巴哈係一個音樂世家，當中以JS巴哈最出名，所以咁，巴哈通常係指JS巴哈。

佢喺艾森納赫出世，十歲時變咗孤兒，之後由佢阿哥古里斯多福養大，而佢阿哥亦都教識咗佢風琴等等唔同嘅鍵盤樂器。

1703年佢喺阿恩斯塔特當做風琴師，之後再入呂訥堡學校返學。跟住喺做合唱指揮時，因為喺合唱伴奏進行改革而激嬲當時嘅權貴。

1707年佢同佢堂家姐瑪莉亞結婚。重搬咗去米爾豪森做風琴師。

1708年返去威瑪嘅公爵宮廷。

1711年做咗安哈爾特科滕嘅利奧波德王子嘅宮廷樂師。佢亦喺嗰度作咗好多出名嘅作品，好似1721年嘅《布蘭登堡協奏曲》同1722年嘅《十二平均律鋼琴曲集》咁。

1720年佢老婆死咗，一年之後，即係1721年佢同維爾克結婚。

1723年佢俾人派咗去萊比錫嘅聖托馬斯學校做唱詩班領唱。佢亦喺嗰度作咗好多作品，包括三百首教堂清唱劇。

佢最後喺1750年死喺萊比鍚。

佢生前並唔係咁出名，啲人通常只認為佢係一個管風琴演奏家，到佢死咗百幾年後，啲人先開始認同佢嘅創作，再慢慢得到尊重同成為偉大嘅音樂家。

作品 
《E 小調布尼舞曲》
《小提琴第二變奏曲》
... 等等。

德國作曲家